./data/phi0474/phi027/phi0474.phi027.perseus-lat2.xml
M. Tullius Cicero
hic te ille homo dignissimus tuis laudibus conlaudavit  crudelitatis tu, furcifer, senatum consul in contione condemnas? non enim me qui senatui parui; nam relatio illa salutaris et diligens fuerat consulis, animadversio quidem et iudicium senatus  quae cum reprehendis, ostendis qualis tu, si ita forte accidisset, fueris illo tempore consul futurus  stipendio me hercule et frumento Catilinam esse putasses iuvandum  quid enim interfuit inter Catilinam et eum cui tu senatus auctoritatem, salutem civitatis, totam rem publicam provinciae praemio vendidisti?